32001R0985
L 137/24
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 985/2001 НА ЕВРОПЕЙСКАТА ЦЕНТРАЛНА БАНКА
от 10 май 2001 година
за изменение на Регламент ЕЦБ/1999/4 относно правомощията на Европейската централна банка да налага санкции
(EЦБ/2001/4)
УПРАВИТЕЛНИЯТ СЪВЕТ НА ЕВРОПЕЙСКАТА БАНКА,
като взе предвид Договора за създаване на Европейската общност и по-специално член 110, параграф 3 от него,
като взе предвид Устава на Европейската система на централните банки и на Европейската централна банка (ЕЦБ) и по-специално член 34.3 и член 19.1 от него,
като взе предвид Регламент (ЕО) № 2532/98 на Съвета от 23 ноември 1998 г. относно правомощията на Европейската централна банка да налага санкции (1) и по-специално член 6, параграф 2 от него,
като има предвид, че:
Регламент EЦБ/1999/4 от 23 септември 1999 г. относно правомощията на Европейската централна банка да налага санкции (2) следва да бъде изменен по следните причини:
Опитът показва, че съществуващата процедура за съхраняване на информация, свързана с определянето и прилагането на санкции, особено размяната на оригинални документи и материали между ЕЦБ и националните централни банки, е прекалено усложнена. Това налага нуждата от опростяване на процедурата, за да осигури ефективен и добра система за прилагане на санкциите на базата на бърза процедура, като същевременно се гарантира същото ниво на правна сигурност,
ПРИЕ НАСТОЯЩИЯ РЕГЛАМЕНТ:
Член 1
Изменение на Регламент EЦБ/1999/4
Член 9, параграф 5 от Регламент EЦБ/1999/4 се заменя със следния текст:
„5. В зависимост от конкретния случай, засегната национална централна банка или ЕЦБ съхранява цялата информация относно определянето и прилагането на санкцията, в досие, което трябва да се пази най-малко пет години след датата, на която решението за налагане на санкции става окончателно. Компетентната национална централна банка изпраща на ЕЦБ копия от цялата оригинална документация и материалите на нейно разположение във връзка с процедурата за нарушението.“
Член 2
Влизане в сила
Настоящият регламент влиза в сила на 24-ия ден от месеца, следващ месеца на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено във Франкфурт на Майн на 10 май 2001 година.